### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at orienteringen blev taget til efterretning i byrådets møde den 20. januar 2021 i overensstemmelse med erklæring fra Social- og Beskæftigelsesudvalget af 13. januar 2021.

### Resumé

Byrådet har 4. november 2015 vedtaget en fattigdomsgrænse og besluttet, at der skal ske årlig afrapportering om fattigdom til byrådet.

For at synliggøre effekten af Covid-19 er opgørelsestidspunktet i år flyttet fra december 2019 til september 2020.

Antallet af fattige i [adresse] er steget med 10% fra september 2019 til september 2020. Fra 1.434 til 1.577, en stigning på 143 borgere.

For børnefattigdom var senest tilgængelige data fra marts 2020, inden nedlukningen af [adresse].

Disse data over børn i økonomisk trængte familier viser, at der i marts 2020 var 3.035 børn i 1.699 aarhusianske familier, hvor forsørgerne havde været på offentlig ydelse i mere end ét år. Et fald på 229 børn (-7%) og 94 familier (-5%) i forhold til marts 2019.

Der er også sket et lille fald i antallet af sager, hvor familier sættes ud af deres bolig. Antallet af familier berørt af en udsættelsessag er faldet fra 259 i 2018 til 246 i 2019 et fald på 5%. Og de seneste tal viser, at der pr. 30. september foreløbigt er 125 familier berørt af udsættelsessager i 2020. Dermed fortsætter faldet i udsættelsessager også ind i 2020.

### Indstilling

Det indstilles:

At 1) Orienteringen om fattigdom tages til efterretning

### Sagens forløb

02-12-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 07-12-2020 Magistraten
Fremsendes til [adresse] med bemærkning, at Magistraten i mødet den 7. december 2020 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 17. november 2020.
 16-12-2020 Aarhus Byråd
Fremsendes til [adresse] og Beskæftigelsesudvalget til behandling i henhold til beslutning i byrådets møde den 16. december 2020.
 13-01-2021 Social- og Beskæftigelsesudvalget

Jannie Krogh, Erik Thomsen, Kåre Jespersen, Christoffer Klausen, Rolf Johansen og Matthias Karlsen tog orienteringen til efterretning med følgende bemærkning:

”Udvalget opfordrer til, at der fortsat arbejdes målrettet på at mindske fattigdom i [adresse], herunder også fokus på fattige børn.”

Kim Lund tog orienteringen til efterretning med følgende bemærkning:

”Orienteringen kan tages til efterretning. Venstre mener, at vi som byråd kunne have en forventning om, at rådmanden kunne have anvist flere konkrete – herunder økonomiske – initiativer med henblik på at modvirke fattigdom i [adresse].”

 20-01-2021 Aarhus Byråd

Tilbagesendes Magistratsafdelingen for Sociale Forhold og Beskæftigelse med bemærkning, at orienteringen blev taget til efterretning i byrådets møde den 20. januar 2021 i overensstemmelse med erklæring fra Social- og Beskæftigelsesudvalget af 13. januar 2021.